OpenLLM-France/wikimedia huggingface dataset:
# Gertrude K. Lathrop

Gertrude Katherine Lathrop (1896–1986) va ser una escultora estatunidenca, nascuda a Albany, Nova York. És coneguda pel seu treball amb medallons i escultures d'animals petits. Va estudiar a la Lliga d'estudiants d'art de Nova York el 1918, amb Gutzon Borglum. Va completar els seus estudis a l'Escola d'Escultura americana, també amb Borglum.
Era filla de l'artista Ida Pulis Lathrop i de Cyrus Clark Lathrop. La seva germana Dorothy P. Lathrop també va ser artista.
El seu treball està inclòs en les col·leccions del Museu d'Art de Seattle, l'Smithsonian American Art Museum, la Galeria Nacional d'Art de Washington, l'Albany Institute of History & Art i el Museu Metropolità d'Art.
Va dissenyar el New Rochelle 250th Anniversary half dollar.
Va morir en en Falls Village, Connecticut, en 1986.

## Referències

* ↑ «Gertrude Katherine Lathrop - Biography». www.askart.com. [Consulta: 9 juny 2022].
* ↑ «Gertrude K. Lathrop | Smithsonian American Art Museum» (en anglès americà). americanart.si.edu. [Consulta: 9 juny 2022].
* ↑ «Gertrude K. Lathrop | Smithsonian American Art Museum». americanart.si.edu.
* 1 2 Who's Who in New York City and State. 8. L.R. Hamersly Company, 1924, p. 760.
* ↑ «Gertrude K. Lathrop – Artists – eMuseum». localhost.
* ↑ «Gertrude K. Lathrop | Smithsonian American Art Museum». americanart.si.edu.
* ↑ «Artist Info». www.nga.gov.
* ↑ «Sculptures - Albany Institute of History and Art». www.albanyinstitute.org.
* ↑ «Gertrude K. Lathrop | Smithsonian American Art Museum». americanart.si.edu.
# Clavicula Salomonis Regis

El Clavicula Salomonis Regis, també conegut com a Lemegetó, és un tractat sobre els dimonis compilat al segle xvii per un autor anònim. Recull les tradicions dels grimoris medievals i renaixentistes. El seu nom significa "La petita clau de Salomó", ja que en ell es trobava la clau per accedir al món ocult dels diables. El suposat inspirador que li dona títol és Salomó d'Israel, rei a qui s'han atribuït diversos tractats esotèrics al llarg de la història. El tractat va esdevenir molt popular a França, Alemanya i Anglaterra.

## Estructura

L'obra està dividida en cinc llibres diferents. El primer, el més cèlebre, és l'Ars Goetia, que inclou un llistat de 72 dimonis amb títols jeràrquics que equivalen als càrrecs de la política europea: reis, marquesos, presidents, ducs, prínceps, comtes i cavallers. Cada dimoni s'associa també al seu planeta tutelar i se n'especifiquen els símbols bàsics. Aquest llibre va assolir molt èxit i es va publicar diverses vegades de manera independent al conjunt, sovint amb variants ortogràfiques que expliquen la confusió entre figures idèntiques en diferents llibres. Aquest llibre està basat en la Pseudomonarchia Daemonum de Johann Weyer, al seu torn també una compilació de reculls anteriors.
La segona part s'anomena Ars Theurgia Goetia i inclou rituals per invocar el dimoni i altres esperits. Fruit de diferents fonts, aquesta part contradiu de vegades la primera quant a noms i filiacions de diversos dimonis. La inspiració principal és l'obra Steganographia de Johannes Trithemius, inclosa a l'Index Librorum Prohibitorum per contenir l'afirmació que amb ella es podia viatjar de la Terra al cel sense morir.
El tercer llibre és Ars Paulina, que pren el seu nom de Pau de Tars, qui hauria transmès uns escrits esotèrics sobre les seves visions i comunicacions amb el cel. Barreja diverses fonts per establir una correspondència de 24 àngels amb les hores del dia. Aquests àngels han de protegir la persona que llança un conjur d'invocació d'un dimoni. També apareixen referències al zodíac i diversos símbols màgics.
Ars Almadel, la quarta part, circulava ja com a manuscrit independent i complementa parcialment l'anterior, perquè es detalla com contactar amb els àngels a través d'una tauleta de cera màgica (almadel) on es poden inscriure les pregàries i preguntes que se'ls dirigeixen. Existeixen còpies hebrees i àrabs del segle xv. El compilador afirma haver comprovat experimentalment l'èxit dels procediments descrits.
Per acabar, Ars Notoria és la part més antiga de la Clavicula Salomonis Regis i es basa en consells cap als mags i trucs mnemotècnics per aprendre conjurs, taules d'equivalències d'elements i una sèrie de pregàries. El seu origen medieval està provat per referències (amb aquest nom o Ars Nova) en llibres del segle xiii. Barreja simbologia cristiana amb altres passatges procedents de la càbala.

## Referències

* ↑ Lemegeton Clavicula Salomonis: The Lesser Key of Solomon, Detailing the Ceremonial Art of Commanding Spirits Both Good and Evil; ed. Joseph H. Peterson; Weiser Books, Maine; 2001
# Masahiro Ando

Masahiro Ando (Sakado, Prefectura de Saitama, Japó, 2 d'abril de 1972) és un exfutbolista japonès. Va disputar 1 partits amb la selecció japonesa.、2006年4月1日に現役引退が発表された<ref>大宮アルディージャ (2006-04-01). "元大宮アルディージャ　安藤正裕選手引退のお知らせ". Nota de premsa. Consulta: 2017-10-29. </ref

## Referències

* ↑ ジュビロ磐田 (1999-10-19). "安藤正裕選手の新加入のお知らせ". Nota de premsa. Consulta: 2017-10-29. Arxivat de l'original a data de 2001-02-19.
* ↑ ジュビロ磐田 (2000-06-03). "安 藤 正 裕 選手 横浜Ｆ・マリノスレンタル移籍のお知らせ". Nota de premsa. Consulta: 2017-10-29. Arxivat de l'original a data de 2001-02-16.
* ↑ ガンバ大阪 (2001-12-14). "大宮アルディージャ・安藤正裕選手ガンバ大阪へ移籍加入のお知らせ". Nota de premsa. Arxivat de l'original a data de 2004-06-11.
* ↑ 大宮アルディージャ (2005-12-05). "選手契約満了のお知らせ". Nota de premsa. Consulta: 2017-10-29.

## Enllaços externs

* National Football Teams
* Japan National Football Team Database
# Xiph.org

La fundació Xiph.Org creada per Chris Montgomery al setembre de 1994, és una corporació no lucrativa que té com a finalitat protegir les fundacions dedicades al desenvolupament de protocols i programari lliure per fer ús d'arxius multimèdia, del control d'interessos privats.
El motiu pel qual es va fundar aquesta corporació és l'anunci del cobrament per adquirir una llicència per tal de fer ús del format MP3, que havia estat utilitzat lliurement des de la seva aparició, per part dels membres del consorci MPEG.

## Aplicacions

A aquesta corporació (Xiph.org), podem adjudicar-li la creació de sistemes i formats de compressió d'àudio de la família Ogg, Ogg Vorbis n'és el més destacat. Es tracta d'un sistema obert amb codi accessible i modificable, lliure de patents, portable (es pot utilitzar amb diversos sistemes, tant de maquinari com de programari), que utilitza un algorisme de compressió amb pèrdua, similar al mp3, i especialment dissenyat per fer la competència a aquest darrer.
També podem destacar Theora: És un format lliure de vídeo dissenyat per competir amb formats propietaris, MPEG-4, Real Video, Windows Media vides, que té com a característiques principals utilitzar tècniques de compensació de moviment amb blocs de 8x8 píxels, diferents formats de submostreig (4:2:0, 4:2:2, i 4:4:4), utilitza múltiples frames de referència.
També cal ressaltar un altre projecte de Xiph.Org, és l'anomenat FLAC (Free Lossless Audio Codec). Es tracta d'un còdec d'àudio sense pèrdues, que generalment s'utilitza en aplicacions relacionades amb la venda de música a través d'Internet, i com a alternativa al MP3 quan es busca una mica més de qualitat de so.
El projecte Speex, forma part del conjunt de projectes desenvolupats per Xiph.org. Es tracta d'un codec lliure per a veu. Segons el seu creador, Jean d'un complement a Ogg Vorbis, ja que aquest últim ha estat dissenyat per àudio en general, mentre que Speex és exclusivament per veu. Està basat en Codificadors de Predicció Lineal (CELP), desenvolupat per aplicacions com veu per IP.
Tots els còdecs esmentats amb anterioritat, contenen un mecanisme intern que permet incloure metadades.
A més, Xiph.org compta amb el programa «Icecast». Es tracta d'un servidor de streaming, que té com a client font «IceS».
També podem destacar, com a format de llistes de reproducció patrocinat per Xiph.org, «XML Shareable Playlist Format»
Finalment esmentar el descodificador «Tremor», és un descodificador de coma fixa de Org Vorbis. Tenim altres codificadors que es troben en fase experimental. És el cas de OggWrit, dissenyat per agregar subtítols per a vídeo de Ogg Theora, per inserir lletres de cançons amb Ogg Vorbis entre altres utilitats. Dins d'aquest últim grup, també esmentarem OggMNG, es tracta d'animació MNG encapasulada en Ogg. També hi ha OggPCM2, per àudio PCM sense compressió. OggUVS treballa amb vídeo RGB i YUV, sense comprimir. Finalment trobem IceShare, es tracta de distribució de contingut en aplicacions P2P.

## Enllaços externs

* Xiph.org - Lloc web oficial
# Lepidobatrachus asper

Lepidobatrachus asper és una espècie de granota que viu a l'Argentina, el Paraguai i, possiblement també, a Bolívia.
Està amenaçada d'extinció per la pèrdua del seu hàbitat natural.

## Referències

* Aquino, L., di Tada, I. & Faivovich, J. 2004. Lepidobatrachus asper. Llista Vermella d'Espècies Amenaçades de la UICN 2006. Consulta: 16 de gener de 2008.
# Holt Coffey

Holt Coffey (2 d'agost de 1891 – gener de 1964) era el xèrif del Comtat de Platte, Missouri de 1933 fins a 1937 i de nou des de 1941 fins a 1945. Coffey, juntament amb el recentment elegit fiscal de Platte City David Clevenger, era l'encarregat de la neteja de gran part de la delinqüència menor al voltant del Comtat de Platte, un suburbi de la dissoluta Kansas City, Missouri.

## Referències

* ↑ Índex de mortalitat de la Seguretat Social «Enllaç».

## Enllaços externs

* Article de fita del Comtat de Platte (anglès)
# Gottfrid Boon

Gottfrid Boon (Slöinge socken, 19 d'agost de 1886 - Parròquia de Hedvig Eleonora, 28 de març de 1981) fou un pianista i professor de música suec.
Va estudiar el 1907-1915 amb Richard Andersson, als anys vint, va millorar les seves habilitats als cursos d'estiu d'Artur Schnabel a Berlín.
Durant moltes dècades va ser un dels principals educadors escandinaus. El 1928-1953. Professor a l'Escola de Música d'Estocolm. Entre els estudiants de Boon, en particular, Hans Leigraf i Yngve Flyckt. Va estudiar a la classe de piano de Boon Birgit Nilsson, que recordaven aquestes lliçons com un malson (ja que no tenia intenció de convertir-se en pianista), però va dir de Boon com el millor professor de Suècia. El 1961 va fundar la "Gottfried Boon Society" (des del 1974 la "Pro Piano Society") per popularitzar les seves idees docents i donar suport als estudiants dotats.

## Bibliografia

* Gottfrid Boon på 80-årsdagen el 19 d'agost de 1966. Festskrift. - Gottfrid Boon-sällskapet, 1966.
* Berit Tohver. Tankton: Gottfrid Boon och hans pianoundervisning. - Edició Reimers, 1998.

## Referències

* ↑ «Còpia arxivada». Arxivat de l'original el 2022-05-17. [Consulta: 2 novembre 2020].
# Osceola Mills

Osceola Mills és una població dels Estats Units a l'estat de Pennsilvània. Segons el cens del 2000 tenia 1.249 habitants.

## Demografia

Segons el cens del 2000, Osceola Mills tenia 1.249 habitants, 522 habitatges, i 342 famílies. La densitat de població era de 1.418,4 habitants/km².
Dels 522 habitatges en un 27,8% hi vivien nens de menys de 18 anys, en un 51,9% hi vivien parelles casades, en un 10% dones solteres, i en un 34,3% no eren unitats familiars. En el 30,1% dels habitatges hi vivien persones soles el 15,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,37 i el nombre mitjà de persones que vivien en cada família era de 2,93.
Per edats la població es repartia de la següent manera: un 22,5% tenia menys de 18 anys, un 7,6% entre 18 i 24, un 29,5% entre 25 i 44, un 22% de 45 a 60 i un 18,3% 65 anys o més.
L'edat mediana era de 38 anys. Per cada 100 dones de 18 o més anys hi havia 91,7 homes.
La renda mediana per habitatge era de 29.891 $ i la renda mediana per família de 32.727 $. Els homes tenien una renda mediana de 30.208 $ mentre que les dones 21.000 $. La renda per capita de la població era de 14.932 $. Entorn del 6,3% de les famílies i el 9,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Osceola Mills». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Osceola Mills». American Fact Finder. Oficina del Cens dels Estats Units, 12-01-2010.
# Gertrude Käsebier

Gertrude Käsebier (Des Moines, Iowa, Estats Units d'Amèrica, 18 de maig de 1852-Nova York, 12 d'octubre de 1934) fou una fotògrafa nord-americana.
Gertrude Käsebier, casada i amb tres fills, es va iniciar tardanament en la fotografia professional. Va començar en la dècada de 1890 a realitzar ocasionalment fotografies als seus fills. El 1897 va obrir un estudi de fotografia de retrats a Nova York. Ràpidament, va obtenir èxit amb els seus retrats i, el 1898, se li va dedicar una exposició al New Yorker Camera Club. El 1903, Camera Work de Stieglitz va publicar sis de les seves fotografies. La seva fotografia titulada El naixement es va vendre el 1899 per 100 dòlars, i aquest era el major preu que fins al moment s'havia pagat per una fotografia artística.

## Referències

* ↑ Diccionario de Arte II (en castellà). Barcelona: Biblioteca de Consulta Larousse. Spes Editorial SL (RBA), 2003, p.11. DL M-50.522-2002. ISBN 84-8332-391-5 [Consulta: 2 desembre 2014].
* ↑ Oden, Lori. «Gertrude Käsebier» (en anglès). IPHF. International Photography Hall of Fame and Museum. Arxivat de l'original el 2021-03-18. [Consulta: 1r abril 2022].
# Coma d'en Vila

La Coma d'en Vila és una obra de Mura (Bages) protegida com a Bé Cultural d'Interès Local.

## Descripció

La Coma d'en Vila és un edifici format per un antic mas i uns corrals. El conjunt té planta rectangular orientat E-O i es troba en un desnivell del terreny, amb les diferents edificacions col·locades una al costat de l'altra.
El cos que correspon al mas, és de petites dimensions, de planta baixa i pis, amb coberta d'un aiguavés de teula àrab i parets de pedra unida amb morter de calç. Té una porta d'accés a la façana de ponent, de llinda de pedra, i una única finestra al pis. Per la banda de llevant, té un corral o estable, amb un mur de pedra i morter de calç que el tanca perimetralment i tres pilars circulars de pedra a l'eix central que suportaven una coberta de la que tan sols resta una part, la que toca a la casa.
Aquest corral principal té una porta amb llinda per accedir-hi des del costat de migdia. També té adossat un altre cos a continuació, del que només queden els murs. Al camí d'accés a la casa, que es troba a un nivell superior a la banda de tramuntana, hi ha l'era enrajolada i una bassa excavada en la roca.
Es troba dins la zona del Parc Natural de Sant Llorenç del Munt i l'Obac. Camí que surt a l'esquerra en el P.Q.14.800 de la carretera BV-1221 de Terrassa a Talamanca. Es passa per la masia de la Mata pel camí forestal de Matarodona. Està a la cruïlla dels antics camins de Matadepera a Mura i el camí que passant pel Coll d'Eres va fins a Sant Llorenç Savall. Es troba en la part alta de la carena.
(Text procedent del mapa de patrimoni cultural de la Diputació de Barcelona)

## Referències

* 1 2 3 4 5 «Coma d'en Vila». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 3 novembre 2018].
# Margot Honecker

* Per a altres significats, vegeu «Honecker».
Margot Honecker, de nom de naixement Margot Feist, (Halle, 17 d'abril de 1927 - Santiago de Xile, 6 de maig de 2016) va ser una política alemanya, ministra d'Educació de la RDA i muller d'Erich Honecker.
Margot Honecker va néixer a Halle, poble alemany de l'estat federat de Saxònia-Anhalt. El 1945 es va fer militant del Partit Comunista d'Alemanya (KPD), el qual l'any següent va integrar el nou Partit Socialista Unificat d'Alemanya (SED), i va treballar a la Federació Alemanya de Sindicats Lliures a Saxònia-Anhalt. El 1946 va entrar a la Joventut Lliure Alemanya (FDJ), demostrant habilitats de lideratge, per la qual cosa va assumir el càrrec de secretària de la junta directiva del FDJ a Halle. El 1950 va obtenir un escó a la Cambra Popular, convertint-se en la parlamentària més jove de la República Democràtica Alemanya. Posteriorment va conèixer Erich Honecker, quinze anys més gran, que es va divorciar per casar-se amb Margot després que donés a llum la seva primera filla el 1952.
De l'any 1963 al 1989 va ser ministra d'Educació a la República Democràtica d'Alemanya.
Poc després de la reunificació d'Alemanya, l'any 1993, va anar a viure amb el seu marit a Santiago de Xile (Xile).

## Referències

* 1 2 «East Germany’s Former First Lady Turns 80» (en anglès). Deutsche Welle, 17-04-2007. [Consulta: 20 octubre 2010].
* ↑ «Honecker, Margot» (en alemany). Bundesstiftung zur Aufarbeitung der SED-Diktatur. [Consulta: 27 febrer 2022].
* ↑ «Margot Honecker - zielstrebig, kompromisslos, gefürchtet | MDR.DE», 09-05-2016. Arxivat de l'original el 2016-05-09. [Consulta: 27 febrer 2022].
* ↑ Sabrow, Martin. «Der unterschätzte Diktator» (en alemany). Der Spiegel, 20-08-2012. [Consulta: 8 maig 2016].
* ↑ ; Müller-Enbergs, Helmut«Baumann, Edith (verh. Honecker-Baumann) * 1.8.1909, † 7.4.1973 Generalsekretärin der FDJ, Sekretärin des ZK der SED» (en alemany). Wer war wer in der DDR?. Ch. Links Verlag, Berlin & Bundesstiftung zur Aufarbeitung der SED-Diktatur, Berlin. [Consulta: 8 maig 2016].
* 1 2 «Muere en Chile Margot Honecker, la mujer fuerte de la Alemania comunista». 24 horas, 06-05-2016. Arxivat de l'original el 6 de maig de 2016. [Consulta: 6 maig 2016].
# Xerraire del Banasura

El xerraire del Banasura (Montecincla jerdoni) és un ocell de la família dels leiotríquids (Leiothrichidae).

## Hàbitat i distribució

Habita boscos i matolls als turons al sud-oest de l'Índia al sud-oest de Mysore, Kerala, oest de Tamil Nadu, però absent dels Nilgiri.

## Referències

* ↑ «Xerraire del Banasura». Cercaterm. TERMCAT, Centre de Terminologia. Rev. 20/12/2021(català)
# Liberty

«Liberty» té aquests significats:
* Geografia:
** Liberty (Carolina del Nord)
** Liberty (Carolina del Sud)
** Liberty (Indiana)
** Liberty (Kansas)
** Liberty (Kentucky)
** Liberty (Maine)
** Liberty (Mississipi)
** Liberty (Missouri)
** Liberty (Nebraska)
** Liberty (Nova York)
** Liberty (Oklahoma)
** Liberty (Tioga County, Pennsilvània)
** Liberty (Allegheny County, Pennsilvània)
** Liberty (Tennessee)
** Liberty Center, població dels Estats Units a l'estat d'Ohio.
** Liberty City, ciutat fictícia, en el videojoc de Rockstar Games, Grand Theft Auto.
** Liberty Island, illa inhabitada de la badia de Nova York.
** Liberty Lake, població dels Estats Units a l'estat de Washington.
** North Liberty (Indiana), població dels Estats Units a l'estat d'Indiana.
** North Liberty (Iowa), població dels Estats Units a l'estat d'Iowa.
** New Liberty, població dels Estats Units a l'estat d'Iowa.
** West Liberty, diversos indrets:
*** West Liberty (Iowa), població dels Estats Units a l'estat d'Iowa.
*** West Liberty (Kentucky), població dels Estats Units a l'estat de Kentucky.
*** West Liberty (Ohio), població dels Estats Units a l'estat d'Ohio.
*** West Liberty (Pennsilvània), població dels Estats Units a l'estat de Pennsilvània.
*** West Liberty (Virgínia de l'Oest), població dels Estats Units a l'estat de Virgínia de l'Oest.
* Miscel·lània:
** Liberty (estil), també conegut com a floreale, és el nom que rep l'adaptació italiana de l'art nouveau a Itàlia.
** Liberty (organització), grup de defensa dels drets humans al Regne Unit.
** New York Liberty, equip de bàsquet femení estatunidenc amb seu a la ciutat de Nova York.
** One Liberty Plaza, gratacel al barri de Manhattan, a Nova York.
# Huitaca

Huitaca és el nom d'una deessa dels muisques associada a la lluna, la luxúria i la màgia. Representa la transgressió i l'alteració de l'ordre, en oposició als ensenyaments de Bochica, qui finalment la va castigar transformant-la en òliba blanca. Com en altres cultures, és la personificació de la dona temptadora, que amb el desig carnal insta els homes a apartar-se del camí recte (es narren històries de gran borratxeres propiciades per ella). Aquest caràcter festiu fou el causant que se la considerés també patrona de la música i la dansa, així com de l'alegria i el joc. És la deessa del plaer en totes les seves formes, si bé té una connotació malèfica.

## Referències

* ↑ Ocampo López, Javier. 2013. Mitos y leyendas indígenas de Colombia 1-219. Plaza & Janes Editores Colombia S.A.
# Gostéievka

Gostéievka (en rus: Гостеевка) és un poble de l'óblast de Tambov, a Rússia, segons el cens del 2010 tenia 208 habitants.

## Referències

* ↑ Koriakov, I. B.. «Тамбовская область» (en rus). База данных «Этно-языковой состав населённых пунктов России». Arxivat de l'original el 2022-02-11. [Consulta: 16 febrer 2022].
* ↑ «Gavrilovka» (en anglès). GeoNames. Arxivat de l'original el 2022-03-20. [Consulta: 20 març 2022].
# Clorur de tris(bipiridil)ruteni(II)

El clorur de tris(2,2'-bipiridina)ruteni(II) o clorur de tris(bipiridil)ruteni(II) és un compost de coordinació amb la fórmula [Ru(bipy)₃]Cl₂.

## Síntesi i estructura

Aquesta sal es prepara tractant una dissolució aquosa de clorur de ruteni (III) amb 2,2'-bipiridina. En aquesta conversió el Ru(III) és reduït a Ru(II), utilitzant àcid hipofosforós com a agent reductor.
El [Ru(bipy)₃]$^{2+}$ és un complex de coordinació octaèdric. El complex és quiral, amb una simetria D₃.

## Fotoquímica del [Ru(bipy)₃]$^{2+}$

El [Ru(bipy)₃]$^{2+}$ absorbeix llum visible i llum ultraviolada. Una dissolució aquosa absorbeix a 452 ±3 nm, amb un coeficient d'extinció d'11.500 M$^{-1}$cm$^{-1}$. Les dissolucions de l'estat excitat corresponent tenen un temps de vida comparaivament llarg de 890 ns en acetonitril i 650 ns en aigua. L'estat excitat relaxa a l'estat fonamental amb l'emissió d'un fotó a la longitud d'ona de 600 nm.

## Referències

* 1 2 Montalti, Marco; Alberto Cedi, Luca Prodi, M. Teresa Gandolfi. Handbook of Photochemistry 3rd edition. 6000 Broken Sound Prkway NW, Suite 200 Boca Raton, FL: CRC press Taylor & Francis Group, 2006, p. 379–404. ISBN 0-8247-2377-5.
# Xuruppak

Xuruppak (Šuruppak) va ser una ciutat estat de l'antiga Mesopotàmia que, al començament de la civilització sumèria, va exercir-ne per un temps l'hegemonia. Es va fundar a inicis del període de Jemdet Nasr. Abans, durant el període d'Uruk, el territori només tenia alguns poblets.
Durant el període dinàstic arcaic va augmentar la seva població, perquè els recursos d'aigua es repartien millor a les ciutats, i va arribar a tenir uns 25.000 habitants. Cap a l'any 2300 aC Xuruppak va ser destruïda per un incendi, però la van reconstruir, i cap a l'any 2000 aC tornava a ser una ciutat important amb fortes muralles.
Xuruppak va ser coneguda a la tradició mesopotàmica per ser el lloc de naixement de Ziusudra, també anomenat Utnapixtim pels babilonis o Atrahasis pels accadis, un heroi de la mitologia sumèria, protagonista del mite sobre el diluvi universal.

## Referències

* ↑ Martin, Harriet P «Settlement Patterns at Shuruppak». Irak, 45, 1, 1983, pàg. 24-26.
* ↑ «Xuruppak». Gran Enciclopèdia Catalana. Barcelona: Grup Enciclopèdia Catalana.

## Vegeu també

* Instruccions de Xuruppak

## Bibliografia

* Cassin, Elena; Bottéro, Joean; Vercoeur, Joan. Los Imperios del Antiguo Oriente del Paleolítico a la mitad del segundo milenio (en castellà), 1970, p. . ISBN 84-323-0118-3.
# Llibre I de les Faules de La Fontaine

El llibre I de les Faules de La Fontaine és un dels llibres que contenen el recull de Faules de Jean de La Fontaine. Fou publicat l'any 1668 i inclou 22 faules. Dotze d'elles presenten només animals, sis humans, dues al·legories (personificació de la mort), una l'univers vegetal i una déus i animals junts.
En aquest llibre, Jean de La Fontaine destaca la importància de fer que les faules siguin alhora educatives i entretingudes.

## Bibliografia

* Hubert Curial. Fables (Profil d'une œuvre). París, Hatier, 2010. (francès)